《题葛稚川移家图》
宋代·周弼

稚川移家入空谷，手招白云守茅屋。
惟恐人窥鍊药鑪，锁断青峦泻垂瀑。
只留一径通飞鸟，其间想透三仙岛。
野童犹摘凤文梨，村老闲锄燕胎草。
人将外物为真物，反笑山栖衰草窟。
玉臼丹成兔欲眠，蚯蚓黄蒿几钻骨。
此去世间应不远，尚存犹可分苔藓。
两幅生绡若为凭，先寄胡麻与鸡犬。

作者简介：周弼（一一九四--一二五五），字伯弜，（又作伯弼，正卿），汝阳（今河南汝南）人，祖籍汶阳（今山东汶上）。周文璞之子。与李龏同庚同里。诗书画皆工，尤擅画墨竹。宁宗嘉定间进士（《江湖后集》卷一小传）。曾任江夏令。十七年（1224）即解官（本集卷二《甲申解官归故居有以书相问者》）。以后仍漫游东南各地，是否复官不详。卒于理宗宝佑三年（1255）。